૧૮૫ રનના જંગી ટાર્ગેટને પહોંચી વળવા મેદાનમાં ઊતરેલી બ્રહ્મક્ષત્રિયની ટીમ અગાઉથી જ હાર માની ચૂકી હોય એવા પર્ફોર્મન્સ સાથે દેખાઈ હતી. ધીમી શરૂઆત અને જલદીથી વિકેટો પડી જતાં ચોથી ઓવર સુધીમાં ટીમનો સ્કોર માંડ ૩૧ થયો હતો ત્યાં જ પાંચમી ઓવરમાં સેતુ દીવાણીએ એક વિકેટ લેતાં સ્કોર માઇનસ થઈને ૨૧ રન થયો હતો. કચ્છી કડવા પાટીદારના અનુભવી બોલરો સામે બ્રહ્મક્ષત્રિય ૧૦મી ઓવરના અંતે ૬ વિકેટે ફક્ત ૬૩ રન જ નોંધાવી શકી હતી.